**A DEKK Aneszteziológiai és Intenzív Terápiás Klinika működésének változása a COVID-19 járvánnyal kapcsolatosan**

A koronavírus-járvánnyal kapcsolatos betegellátás során **a klinikára kettős feladat hárul:**

* Az alapfunkciók ellátása: a nem COVID-pozitív (vagyis nem koronavírus-fertőzött) esetek aneszteziológiai és intenzív terápiájának biztosítása
* Felkészülés, majd részvétel a lélegeztetést és intenzív terápiát igénylő koronavírus-fertőzött betegek ellátásában.

**A DEKK Aneszteziológiai és Intenzív Terápiás Klinika munkarendje az alábbiak szerint változik:**

* **Aneszteziológiai ambulanciáinkon** a kormányrendeletnek és a belső szabályozásnak megfelelően:
* **csak a sürgős,** illetve **tumoros betegek** **műtét előtti vizsgálatait végezzük**,
* az egyéb, halasztott, **elektív műtétre váró betegek vizsgálata szünetel**.
* **Műtői aneszteziológia:**
* A **műtői aneszteziológiai tevékenységünk** –arendeletnek megfelelően – a **sürgős/életmentő** és **tumoros** elektív betegek narkózisára korlátozódik.
* A műtői aneszteziológiai team-eket a várhatóan nagy intenzív osztályos igénybevétel miatt klinikánként korlátoztuk, az alapfeladatok megtartása mellett.
* **Műtőn kívüli anesztézia:**

**Műtőn kívüli aneszteziológiát** MR, CT, bronchoscopia (tüdőtükrözés), gastroscopia (gyomortükrözés), colonoscopia (vastagbéltükrözés) esetén csak előzetes egyeztetés alapján, indokolt esetben végzünk.

* A **nem koronavírus-fertőzött betegek ellátásának biztonsága** érdekében ügyeleti időszakban az eddig is szokásos 8 ügyeleti sort tartjuk fenn.
* A **nem koronavírus-fertőzött betegek** **intenzív terápiás ellátása** valamennyi sebészi szakma részére biztosított az Auguszta Központi Intenzív Osztályon, az Égési Intenzív Osztályon és a Szívsebészeti Intenzív Osztályon.